अन्तरबैंक विदेशी मुद्रा बाजार में, रुपया 73.14 प्रति डॉलर के भाव पर मजबूत खुला. कारोबार के दौरान यह एक समय 102 पैसे की तेजी के साथ 72.43 के दिन के उच्चतम स्तर को छू गया. अंत में तेजी 100 पैसे रही. बाजार बंद होने के समय विनिमय दर 72.45 रुपये प्रति डॉलर थी. सितंबर 2013 के बाद रुपये का यह सबसे मजबूत स्तर है. कच्चे तेल की कीमतों में लगातार गिरावट से चालू खाते के घाटे (कैड) के बढ़ने की चिंता कुछ कम हुई है. इससे रुपये में सुधार में मदद मिली है. बंबई सूचकांक शुक्रवार को 580 अंकों की तेजी के साथ 35,011.65 अंक पर बंद हुआ.